b"\n_START_ARTICLE_\nZac Efron\n_START_SECTION_\nZgodnje \xc5\xbeivljenje\n_START_PARAGRAPH_\nZac Efron se je rodil v San Luis Obispu, Kalifornija, ZDA, kasneje pa se je preselil v Arroyo Grande, Kalifornija. Njegov o\xc4\x8de, David Efron, je in\xc5\xbeiner, njegova mati Starla Baskett pa sekretarka. Svoje otro\xc5\xa1tvo je opisal kot \xc2\xbbnormalno\xc2\xab, dru\xc5\xbeino pa kot \xc2\xbbsrednjerazredno\xc2\xab. Ima mlaj\xc5\xa1ega brata Dylana.\n_START_SECTION_\nZgodnja leta (2002\xe2\x80\x932005)\n_START_PARAGRAPH_\nZac Efron je s svojo igralsko kariero za\xc4\x8del leta 2002 s pojavi v televizijski seriji Firefly, leta 2003 pa jo je nadaljeval z gostovanjem v televizijskih serijah ER in The Guardian ter filmih The Big Wide World of Carl Laemke in Melinda's World._NEWLINE_Leta 2004 se pojavi v filmih Miracle Run in Triple Play, leta 2005 pa v filmu The Derby Stallion, televizijskih serijah Summerland, The Replacements in Na kraju zlo\xc4\x8dina: Miami ter videospotu Sick Inside (Hope Partlow).\n_START_SECTION_\nPreboj (2006\xe2\x80\x932008)\n_START_PARAGRAPH_\nLeta 2006 igra v televizijskih serijah Heist, Paglavca v hotelu in Preiskovalci na delu: NCIS ter filmih If You Lived Here, You'd be Home Now in Srednje\xc5\xa1olski Muzikal, kjer igra Troya Boltona. Z vlogo Troya se je skupaj s soigralci Vanesso Hudgens, Corbinom Bleujem, Lucasom Grabeelom, Monique Coleman in Ashley Tisdale tudi prebil v svet slavnih._NEWLINE_Leta 2007 se skupaj z Amando Bynes, Nikki Blonsky in Brittany Snow pojavi v filmu Lak za lase, igra pa tudi v drugem delu Srednje\xc5\xa1olskega Muzikala, filmu Srednje\xc5\xa1olski Muzikal 2._NEWLINE__NEWLINE_Leta 2008 igra v filmu Srednje\xc5\xa1olski Muzikal 3: Zadnji letnik, nadaljevanju prvih dveh filmov iz serije filmov Srednje\xc5\xa1olski Muzikal, ter v televizijski seriji Robot Chicken._NEWLINE_2009 smo lahko Zaca Efrona videli v vlogi Mika O'Donnella kot najstnika v filmu \xc5\xa0e enkrat 17. V njem so igrali tudi Michelle Trachtenberg (Maggie), Sterling Knight (Alex), Leslie Mann (Scarlett), Matthew Perry (odrasli Mike O'Donnell) in Thomas Lennon (Ned). Igral je tudi v filmu Me and Orson Welles, ter bil gost v TV-oddajah, kot so Saturday Night Live (dvakrat) in Entourage._NEWLINE_Leta 2010 je v kino prispel The Death and Life of Charlie St. Cloud, v katerem Efron igra glavno vlogo, Charlieja St. Clouda, leta 2011 pa film Jonny Quest, v katerem si je Zac tudi priboril glavno vlogo: vlogo Jonnyja Questa._NEWLINE_Leta 2012 je svoj glas posodil v risanem filmu Lorax in glavno vlogo odigral v filmu Talisman._NEWLINE_Leta 2014 smo ga lahko videli igrati v filmu That awkward moment in v komediji Sosedje._NEWLINE_Leta 2015 je igral v filmu We Are Your Friends._NEWLINE_Leta 2016 je igral v filmih Dirty Grandpa, Neighbours 2: Sorority Rising. In v filmu Mike and Dave Need Wedding Dates_NEWLINE_Leta 2017 je igral v filmih Baywatch (kot Matt Brody), The Disaster Artist in The greatest showman.\n_START_SECTION_\nOsebno \xc5\xbeivljenje\n_START_PARAGRAPH_\nZac Efron trenutno \xc5\xbeivi v Los Angelesu, Kalifornija._NEWLINE_Oktobra 2007 je njegovo zdaj\xc5\xa1nje dekle, Vanessa Hudgens za revijo Teen v intervjuju povedala, da sta par \xc5\xbee od leta 2005: spoznala sta se na snemanju filma Srednje\xc5\xa1olski Muzikal."